|  |
| --- |
| **Analýza vplyvov na podnikateľské prostredie** **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
|

|  |
| --- |
|[x]  **iba na MSP (0 - 249 zamestnancov)**  |
|[ ]  **iba na veľké podniky (250 a viac zamestnancov)** |
|[ ]  **na všetky kategórie podnikov** |

 |
| **3.1 Dotknuté podnikateľské subjekty** - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.**Aký je ich počet?* |
| Schválením nariadenia vlády Slovenskej republiky, ktorými sa vyhlasuje prírodná rezervácia Záhradská (ďalej len „návrh nariadenia vlády“), budú ovplyvnení vlastníci a užívatelia pozemkov v prírodnej rezervácii (PR) Záhradská, na ktorých dôjde k obmedzeniu bežného obhospodarovania v zmysle § 61 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“). V PR Záhradská je potrebné zabezpečiť realizáciu pravidelného obhospodarovania pozemkov (kosenie, odstránenie biomasy, odstránenie náletových drevín, pastva). Vzhľadom na podmáčaný terén, nemožnosť využitia ťažkej techniky a potrebu ručnej práce predstavujú tieto opatrenia svojou náročnosťou opatrenia nad rámec bežného obhospodarovania v zmysle § 61 zákona. Ide o zvýšené náklady subjektov, ktoré obhospodarujú dotknuté pozemky. **Pozitívne vplyvy** nastanú v prípade, že sa vlastníci a užívatelia pozemkov, na ktorých dochádza k obmedzeniu bežného obhospodarovania budú uchádzať o náhradu a táto im bude priznaná (je nárokovateľná). T. j. v plnej miere bude nahradené vzniknuté obmedzenie. V PR Záhradská sa v súčasnosti nachádzajú dva pôdne bloky registrované v Systéme identifikácie poľnohospodárskych pozemkov (LPIS), na ktorých zároveň evidujeme výskyt biotopov trvalých trávnych porastov, ktoré sú predmetom podpory v schémach podpory z Európskeho poľnohospodárskeho fondu pre rozvoj vidieka (EPFRV). Zoznam pozemkov PR Záhradská, ktoré môžu byť predmetom podpory z EPFRV je uvedený v projekte ochrany PR Záhradská. V súčasnosti ide o pozemky v ekologicko-funkčnom priestore (EFP)1 a EFP2. Možnosti podpory pre jednotlivé LPIS bloky sa vzťahujú na konkrétne oznámenia Poľnohospodárskej platobnej agentúry (PPA), na stránke [www.apa.sk](http://www.apa.sk).**Negatívne vplyvy** môžu nastať v prípade, ak vlastníci a užívatelia pozemkov nepožiadajú o náhradu za obmedzenie bežného obhospodarovania v zmysle § 61 zákona alebo ak nevyužijú, resp. ak nebudú môcť využiť, možnosť podpory z EPFRV. V takomto prípade dôjde len k obmedzeniu ich podnikateľských aktivít bez následnej kompenzácie. Potrebný manažment nad rámec bežného obhospodarovania sa navrhuje zabezpečiť formou zmluvnej starostlivosti v zmysle § 61d zákona. Celková predpokladaná výška finančných prostriedkov potrebných na zabezpečenie náhrady za obmedzenie bežného obhospodarovania riešené formou zmluvnej starostlivosti predstavuje sumu 660 EUR ročne.  |
| **3.2 Vyhodnotenie konzultácií** - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.**Ako dlho trvali konzultácie?**Uveďte hlavné body konzultácií a výsledky konzultácií.*  |
| Zámer vyhlásiť prírodnú rezerváciu Záhradská bol oznámený Okresným úradom Trenčín dotknutým subjektom v zmysle § 50 zákona. Obec Lubina o zámere informovala verejnosť vo svojom územnom obvode. K zámeru vyhlásiť PR Záhradská podal vlastník námietky k pozemkom, ktoré sú v súčasnosti užívané ako záhrady s drobnými stavbami, sú oplotené a verejnosti neprístupné. Tieto pripomienky boli akceptované a predmetné parcely boli vyňaté. Prerokovanie pripomienok a terénna obhliadka sa konali 05.11.2018. Verejnosť bola o príprave návrhu nariadenia vlády informovaná aj prostredníctvom predbežnej informácie zverejnenej v informačnom systéme verejnej správy Slov-Lex (PI/2020/254). V stanovenej lehote neboli zo strany verejnosti doručené žiadne pripomienky.  |
| **3.3 Náklady regulácie** - **z toho MSP** |
| ***3.3.1 Priame finančné náklady****Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.*  |
| Zvýšené náklady subjektov obhospodarujúce pozemky na časti PR Záhradská sú uvedené vyššie v časti 3.1, nejde však o zvýšené poplatky, odvody, dane, či clá. Na zabezpečenie priaznivého stavu predmetov ochrany PR Záhradská je potrebná realizácia manažmentu, ktorý svoju náročnosťou presahuje nad rámec bežného obhospodarovania podľa § 61 zákona. Zvýšené finančné náklady vlastníkov/užívateľov pozemkov budú, v prípade ich záujmu, riešené formou zmluvnej starostlivosti. Celková predpokladaná výška finančných prostriedkov potrebných na zabezpečenie zmluvnej starostlivosti predstavuje sumu 660 EUR ročne pre územie PR Záhradská. Nateraz nie je možné určiť, aké budú priame finančné náklady pre jeden subjekt.  |
| ***3.3.2 Nepriame finančné náklady****Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| ***X*** |
| ***3.3.3 Administratívne náklady****Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Pri uplatnení zmluvnej starostlivosti predpokladáme jednorazové náklady do 10 EUR pre každý subjekt, ktorý sa bude uchádzať o náhradu za obmedzenie bežného obhospodarovania formou zmluvnej starostlivosti. Administratívne náklady predstavujú len náklady na kancelárske potreby a poštovné, nakoľko tieto zmluvy sa nezapisujú do katastra nehnuteľností, ale zverejňujú sa v Centrálnom registri zmlúv. Nateraz nie je možné určiť, koľko subjektov sa bude uchádzať o náhradu za obmedzenie bežného obhospodarovania.  |
| ***3.3.4 Súhrnná tabuľka nákladov regulácie***

|  |  |  |
| --- | --- | --- |
|  | *Náklady na 1 podnikateľa* | *Náklady na celé podnikateľské prostredie* |
| *Priame finančné náklady* | *-* | *660* |
| *Nepriame finančné náklady* | *0* | *0* |
| *Administratívne náklady* | *10* | *-* |
| ***Celkové náklady regulácie*** | ***10*** | ***660*** |

 |
| **3.4 Konkurencieschopnosť a správanie sa podnikov na trhu** - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.* *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.**Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?**Ovplyvňuje prístup k financiám? Ak áno, ako?* |
| ***X*** |
| **3.5 Inovácie** - **z toho MSP** |
| *Uveďte, ako podporuje navrhovaná zmena inovácie.**Zjednodušuje uvedenie alebo rozšírenie nových výrobných metód, technológií a výrobkov na trh?**Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).**Podporuje vyššiu efektivitu výroby/využívania zdrojov? Ak áno, ako?**Vytvorí zmena nové pracovné miesta pre zamestnancov výskumu a vývoja v SR?* |
| ***X*** |